Tasekla taqbaylit neɣ tasekla tamaziɣt sumata teqqim i waṭas n leqqrun d tasekla timawit deg tewsatin timansayin yemxalafen (tamedyazt s leṣnaf-is yemxalafen, tasrit : tamachut, taqṣiṭ, tumgist …rtg) yal tasuta tettağa-tt-id i tayaḍ seg yimi ɣer umazuɣ.Tuɣalin n tsekla timawit ɣer tsekla yettwarun ,tebda s leqdic n yisardasen d yimerabḍen irumyen garasen ad naf :ʺHanoteauʺ i yuran adlis iwumi yesma « Essai de grammaire kabyle »deg udlis-a llan yeḍrisen n tsekla yemxalafen di tewsatin timansayin (timucuha,tinqqisin..).Arnu ɣur-s ʺJoseph Riviereʺ i yuran amud « Contes populaires de la Kabylie du Djurdjura »aseggas 18821. Ineggura- a xas ma yella iswi-nsen d afham n temetti taqbaylit d wamek tebna, lamaɛna, ad d-naf reẓan asalu n tririt n tsekla taqbaylit ɣer tirrawit, rnu ar waya, leddin tawwurt, di lweqt-nni, i yimyura izzayriyen yebɣan ad d-ḥerzen tasekla-a ur d-tettawi ara tatut, gar-asen : Si Amar Saɛid Bulifa i yuran adlis « Poésie de la Kabylie du Djurdjura ʺdeg useggas 1904, Ben Sdira id-yejmεen ayen yugaren 200 n yiḍrisen, mebla ma nettu Belεid Ayt